kardosdrur/scandi-wiki huggingface dataset:
Abraham de la Haye

Abraham de la Haye (Hay) (født før 1616 – 1627 i Schlesien) var militæringeniør.

Abraham de la Haye, der, som navnet viser, var af hollandsk oprindelse, ansattes 1617 af Christian IV som kgl. ingeniør og udfoldede i de følgende år en travl virksomhed i kongens tjeneste, 1617-18 ved anlæggelsen af en befæstning omkring Skanderborg Slot, 1618-22 ved Københavns fæstning, 1619-20 udstak han Halmstads bybefæstning og planlagde en regulering af gadenettet og optrådte samtidig som voldmester ved Glückstadts befæstningsværker. 

1623 foretog han flere rejser til Bergen og leverede udkast til byens regulering efter en brand. Omkring 1625 afstak han et stengærde rundt om Varberg, men blev året efter tilforordnet et korps, der sendtes til Schlesien. De la Haye, der tillige virkede som fabrikant fra begyndelsen af 1620'erne (papirmølle og kalkbrænderi), fulgte de nederlandske teoretikeres ideer om en fæstningsbys ydre værker og indre struktur, men måtte ofte afstemme sine planer efter de stedlige og praktiske forhold. Han faldt i en duel. Muligvis er officeren Jean de la Hay(e) en søn.  

Han var gift med NN, død efter 1628.

Værker 
 Arbejder ved fæstningen i Halmstad (1618) og byplan sammesteds (1619)
 Afslutning af påbegyndt voldanlæg mellem Vesterport og Vandkunsten i København (1618)
 Projektering af sluse ved Lommans udmunding i Øresund (1619)
 Byggearbejder ved Skanderborg Slot (1619)
 Afstikning af grunde på Christianshavn (1620)
 Opmåling af Ryvangen (1622)
 Projekt til byplan for del af Bergen (1623)
 Reparation af del af Christianstads befæstning (1624)
 Byggearbejder i Varberg (1625)

Kilder 
 

Hofkunstnere fra Danmark
Ingeniører fra Nederlandene
Byplanlæggere fra Nederlandene
Fabrikanter fra Danmark
Spillertrupper under OL i fodbold 2012 (herrer)

Denne artikel handler om spillertrupperne i mændenes fodbolturnering under sommer-OL 2012. Hvert hold skal bestå af atten spillere, hvoraf ikke mere end tre af dem må være født før den 1. januar, 1989. Minimum to målmænd (plus en ekstra som reserve) skal indgå i truppen.

Gruppe A

Storbritannien 
Træner:  Stuart Pearce

Senegal 
Træner:  Pierre Lechantre

Forenede Forenede Arabiske Emirater 
Træner: Mahdi Ali

Uruguay 
Træner: Óscar Tabárez

Gruppe B

Mexico 
Følgende var den mexicanske trup til fodbold under sommer-OL 2012.

Træner: Luis Fernando Tena

 Er over 23.

Sydkorea 
Træner: Hong Myung-Bo

Gabon 
Træner: Claude Albert Mbourounot

Schweiz 
Træner: Pierluigi Tami

Gruppe C

Brasilien 
Træner: Mano Menezes

Egypten 
Følgende var den egyptiske trup til fodbold under sommer-OL 2012:

Træner: Hany Ramzy

* Er over 23.

Hviderusland 
Træner: Georgi Kondratiev

New Zealand 
Træner:  Neil Emblen

Gruppe D

Spanien 
Træner: Luis Milla

Japan 
Træner: Takashi Sekizuka

Honduras 
Træner:  Luis Fernando Suárez

Marokko 
Træner:  Pim Verbeek

Kilder 

Mændenes spillertrupper
The Combination

The Combination var en fodboldliga i England og Wales, som eksisterede i slutningen af 1800-tallet og begyndelsen af 1900-tallet.

Ligaen blev første gang grundlagt i 1888, og den første sæson blev spillet i 1888-89, hvor 20 hold fra Nord- og Midtengland deltog. Antallet af hold var for højt til at spille en dobbeltturnering, hvor alle holdene mødtes ude og hjemme. I stedet skulle hvert hold spille mod otte af den andre hold ude og hjemme, hvilket i alt gav 16 kampe pr. hold. Ligaen var imidlertid uden central styring, og organiseringen af kampe var overladt til de enkelte klubber. Dette medførte total forvirring, og der var ofte tvivl om en given kamp var en liga- eller en venskabskamp. Mange af opgørene blev slet ikke spillet, og The Combination blev derfor nedlagt i april 1889. Blandt deltagerne var Newton Heath, Grimsby Town, Lincoln City, Burslem Port Vale, Crewe Alexandra, Bootle, Small Heath og Blackburn Olympic. Newton Heath, Grimsby, Crewe, Bootle og Small Heath var i 1889 med til at grundlægge ligaen Football Alliance.

The Combination blev oprettet igen i 1890 af følgende tolv klubber: Burton Swifts, Chester, Denton, Derby St Luke's, Gorton Villa, Hyde, Leek, Macclesfield Town, Northwich Victoria, Stafford County, Witton og Wrexham. Fem af holdene kom senere til at spille i the Football League, men i tilfældet Macclesfield skete dette først i 1997–98. Glossop North End, som kom med i ligaen i 1894, blev også valgt til the Football League (i 1898).

Efterhånden som turneringen udviklede sig, kom der flere og flere walisiske hold med, ligesom reservehold for flere af Football League-klubberne begyndte at deltage. Da ligaen lukkede i 1911 var der ikke nogen af de oprindelige tolv hold tilbage, bortset fra Wrexham AFC, der i 1911 stillede op med sit reservehold.

The Combination blev efterfulgt af Cheshire County League og senere af North West Counties Football League.

Mestre

Kilder / eksterne henvisninger 
 RSSSF – England – The Combination

Noter 

 
Etableret i 1888
Ophørt i 1889
Etableret i 1890
Ophørt i 1911
Lancashire Combination

Lancashire Combination var en fodboldliga i England, som eksisterede i perioden 1891-1982. Ligaen absorberede Lancashire League i 1903. I 1968 mistede Lancashire Combination fem af sine klubber til den nydannede Northern Premier League. I 1982 blev den fusioneret med Cheshire County League under dannelse af North West Counties League.

Mestre

Kilder / eksterne henvisninger 
 RSSSF – England – Lancashire Combination

Noter 

 
Etableret i 1891
Ophørt i 1982
Lancashire Combination 1891-92

Lancashire Combination 1891–92 var den første sæson af den engelske fodboldliga Lancashire Combination. Ligaen havde deltagelse af ni hold, der skulle spille en dobbeltturnering alle-mod-alle, men kun otte hold spillede hele sæsonen. Turneringen blev vundet af Blackburn Rovers FC's reservehold, som dermed vandt ligaen for første gang.

Kilder / eksterne henvisninger 
 RSSSF – Lancaster Combination

Noter 

Sæsoner i Lancashire Combination
Fodbold i 1891
Fodbold i 1892
Lancashire Combination 1892-93

Lancashire Combination 1892–93 var den anden sæson af den engelske fodboldliga Lancashire Combination. Ligaen havde deltagelse af elleve hold, der spillede en dobbeltturnering alle-mod-alle. Turneringen blev vundet af Blackburn Rovers FC's reservehold, som dermed vandt ligaen for anden sæson i træk.

Kilder / eksterne henvisninger 
 RSSSF – Lancaster Combination

Noter 

Sæsoner i Lancashire Combination
Fodbold i 1892
Fodbold i 1893
Korksyre

Korksyre eller suberinsyre (C6H12(COOH)2) er en farveløs organisk syre, som findes i korkpropper fra vinflasker. Syren fremkommer når man foretager iltning af ricinusolie med salpetersyre.

Navnet suberin stammer fra det franske subérique, der er afledt af latin sūber, som netop betyder kork.

Syren krystalliserer i lange nåle, og har sit smeltepunkt ved 140 °C. Den koger ved 300 °C. Anvendelsen er typisk ved produktion af plast.

Kilder 
Bind XIV af Salmonsens Konversationsleksikon (2. udgave)
TheFreeDictionary.com 

Carboxylsyrer
MF Sulafjord

MF Sulafjord (Tidligere MF Austrheim, MF Bjørnefjord, MF Boknafjord, MF Bastø IV og MF Bastø VII) er en norsk bilfærge bygget i 1986 ved Trønderverftet, Hommelvik, Norge. Færgen går i rutefart for BastøFosen AS på færgeforbindelsen Horten-Moss

Historie 
 1986: Færgen bliver leveret som MF Austrheim for Bergen-Nordhordland Rutelag.
 1986-1994: Færgen sættes inn på ruten Steinestø-Knarvik.
 1995-2000: Færgen, omdøbt MF Bjørnefjord, er sat i trafik på ruten Skjersholmane-Valevåg.
 2001: Færgen, omdøbt MF Boknafjord, ombygges ved Båtbygg AS.
 2001-2007: MF Boknafjord sættes i trafik mellem Arsvågen-Mortavika, Boknafjorden.
 2007-2011: Reservefærge og charterfærge. Var reservefærge på ruten Horten-Moss 2007/2008.
 2012 : Sættes i trafik på forbindelsen Horten-Moss. Færgen omdøbt MF Bastø IV.

Eksterne henvisninger 

Sulafjord, MF
Sulafjord, MF
Waiheke Island

Waiheke Island er beliggende i Haurakigolfen 35. minutters sejlads fra Auckland, New Zealand. 

Waiheke Island har et kuperet landskab med få flade områder. Det højeste punktet på øen er Maunganui (231 meter).

Klimaet er generelt varmere end Aucklands med lavere fugtighed, mindre regn og flere solskinstimer. Øen har omkring 7.000 faste indbyggere. Den er en populær feriedestination. 

Øer i New Zealand
Civilretten

Civilretten er en betegnelse for byretten ved behandling af almindelige civile retssager - til forskel fra byrettens særlige funktioner som skifteret, fogedret mv. 

Jura
Danmarks retsvæsen
Den svenska sångboken

Den svenska sångboken er en svensk sangbog af Anders Palm og Johan Stenström fra 1997 (en ny version blev udgivet i 2003). I 1999 blev opfølgeren Barnens svenska sångbok udgivet.

Den svenska sångboken indeholder 331 kendte svenske sange (versionen fra 2003 indeholder 365) af blandt andet Carl Michael Bellman, Birger Sjöberg, Evert Taube, Lars Forssell, Olle Adolphson, Ulf Lundell, Mikael Wiehe, Benny Andersson, Lasse Berghagen, Eva Dahlgren, Lisa Ekdahl, Lasse Dahlquist og Åsa Jinder. I slutningen af bogen findes referencer og kommentarer til flere sangere.

Eksterne henvisninger og kilder 

Litteratur i 1997
Sångboken
Musik i 1997
Sångboken
Patina

Patina bruges på dansk om de aldringstegn som opstår på overfladen af kunstværker, både af metal og malerier. Vi taler også om patina i forbindelse med antikviteter af træ, specielt når disse er af nyere dato og kunstigt ældet. De kemiske processer som foregår, kaldes patinering.

Kemisk taler vi om irring (kobber, bronze, messing) eller anløbning (sølv). Ofte bliver patinering lavet som en del af kunstværket, gerne for at beskytte mod andre og mindre ønskelige processer, som med tiden kan forandre overfladestrukturen. Dette gælder blandt andet den specielle overflade på skydevåben som skal forhindre angreb af gravrust.

Både malerier, tryk og tegninger vil med tiden vise tegn på ændring. De kan gulne, blive grålige, brunere eller overfladen sprækker op (krakelering) og i værste fald begynde at smuldre væk.

Den mest almindelige patina er den som fremkaldes på statuer af bronze. Den er grønlig og er et karbonat af kobber, frembragt ved oxydering. Samme ir finder vi på alle kobberholdige legeringer, foruden på rent kobber.

Der eksisterer en række produkter som kan starte og vedligeholde patina, foruden andre som fjerner og eventuelt beskytter uden at vise sig igen. Metalbelægninger af forskellig slags er eksempler på det sidste. Mange kunstværker er bevidst patineret for at tilføre og holde på en bestemt tilstand. Sådan set kan slutfernisering af et maleri ses som en begyndelse på en kontrolleret patineringsproces.

En del af arbejdet for en kunstkonservator består i at rense for meget patina væk og beskytte kunstværket, således at processen bliver trukket ud i tid. 

En form for patinering findes i støbejernsgryder og -pander, hvor jernet er så porøst at det tiltrækker sig smagsstoffer fra det som blev lavet.

I antikvitetsverdenen er patina den ekstra bløde glans som kommer langsomt med årene, slitagemærkerne på armlænene, skrammer fra år med brug, huller efter træbukangreb og andre spor efter hundrede år eller mere. 

Falsknere har i alle år udviklet metoder som kan accelerere patineringen. Et af deres hjælpemidler er kartoffelskimmel.

Referencer

Videre læsning 

 Engelsk referencebog om patina på ikke-jernholdige metaller.

Kunstnermateriel
Kunstens teknikker
Dekorativ kunst
Skulptur
Metaller
Kulturarv
British Arctic Air Route Expedition

British Arctic Air Route Expedition (BAARE) (1930-1931) var en privatfinansieret ekspedition til Grønlands østkyst og Indlandisen. Ekspeditionen blev ledet af Gino Watkins. Ekspeditionen havde til formål, at undersøge mulighederne for at etablere en flyrute mellem England og Canada via Færøerne, Island, Grønland, Baffin Land og Hudsonbugten. Til dette formål var der behov for en forbedret kortlægning af Grønlands kystlinje og at indsamle klimadata fra kysten og det indre af Indlandsisen i det nordlige polarområde om vinteren. Ekspeditionen anvendte nogle af de første fly i brug på Grønland,  nemlig to de Havilland "Gypsy Moths".

Noter

Polarekspeditioner
Bruttofortjeneste

Bruttofortjeneste eller bruttoavance er en vares eller ydelses salgspris fratrukket dens kostpris, dvs. virksomhedens omkostninger ved varen. I en handelsvirksomhed er den dermed lig med forskellen mellem omsætning og vareforbrug. i en produktionsvirksomhed er bruttofortjenesten lig med forskellen mellem direkte produktionsomkostninger og omsætning. Bruttofortjenesten kan både beregnes for en enkelt vare eller serviceydelse (i en handelsvirksomhed vil den være lig med salgspris minus købspris) og for hele virksomhedens samlede sortiment.

Bruttofortjenesten er ofte et vigtigt finansielt nøgletal for en virksomhed, der kan anskueliggøre, hvor stor fortjenesten er på hver enkelt solgt vare. Bruttomarginen bruges ofte ombytteligt med bruttofortjenesten, men vilkårene er forskellige. Bruttofortjeneste er en monetær værdi, mens bruttomarginen er et forhold. Det faktum, at bruttomarginen er en procentdel, gør det til en nyttig måling for virksomhedsejere at sammenligne deres margen med industristandarden eller konkurrenterne.

Et eksempel 

Hvis man køber en vare for 100 kroner og sælger den for 150 kroner, vil ens bruttofortjeneste på varen være 150 − 100 = 50 kroner. Sælger man i alt fire varer, bliver ens samlede bruttofortjeneste 4 × 50 = 200 kroner.

Kilder 

Erhvervsøkonomi
Finansielle nøgletal
Ronnie Brobak

Ronnie Krogsgaard Brobak (16. november 1994) er en dansk ishockeyspiller, som spiller for SønderjyskE. Hans foretrukne position er højre back, men er efterfølgende blevet omskolet til en all-round-guy, som kan spille alle positioner. Både wing, center og back.  

Ronnie Brobak har fået sin ishockeyopdragelse i Vojens Ishockey Klub. Han har, anno 2012, spillet en enkelt landskamp på U-18 landsholdet.

Han fik sin debut hos SønderjyskE i efteråret 2011, i en alder af 17 år.

Klubber og statistik

Eksterne henvisninger 
 

Ishockeyspillere fra Danmark
Vegamedaljen

Vegamedaljen er en svensk hædersbevisning, der gives til personer som "på ett utmärkt sätt främjat den geografiska forskningen". Medaljen uddelas af Svenska Sällskapet för Antropologi och Geografi.

Medaljen
Vegamedaljen er præget i guld og blev indstiftet den 27. oktober 1880 til minde om Vega-ekspeditionen årene 1878-1880.

Vegamedaljen tildeles "såsom en hedersbetygelse åt svenskar eller utlänningar" og "bör, såvida ej särskilda omständigheter annorlunda föranleda, utdelas på årsdagen av ångfartyget Vegas ankomst till Stockholm den 24 april 1880".

Prismodtagere 
Listen fra Svenska Sällskapet för Antropologi och Geografi rummer samtlige modtagere af Vegamedaljen i guld siden 1880. Imidlertid blev medaljen også uddelt i sølv 1880 til alle ledende besætningsmedlemmer på ekspeditionen. Den er ikke siden blevet uddelt i sølv. Medaljens bånd er blå-gult i den svenske tapperhedsmedaljes farve og har en sort stribe i midten, som henviser til farven på Nordstjerneordenens ordensbånd.

Vegamedaljen i sølv (kun uddelt 1880) 
 Ernst Almquist
 Giacomo Bove
 Otto Hansson
 Andreas Peter Hovgaard
 Frans Reinhold Kjellman
 Adolf Erik Nordenskiöld
 Oscar Frithiof Nordqvist
 Louis Palander
 Anton Stuxberg

Vegamedaljen i guld

Kilder

Eksterne henvisninger
 Om Vegamedaljen (svensk)
 Liste over alle prismodtagere (svensk)

Videnskabspriser
Ordener, dekorationer og medaljer fra Sverige
Etableret i 1880
K.S.K. Beveren

K.S.K. Beveren var er en belgisk fodboldklub, fra byen Beveren i det østlige Flandern. Klubben blev oprettet den 1. juli 1934, men blev opløst i 2010, da den blev lagt sammen med KV Røde Stjerne Wassland for at lave klubben KV Røde Stjerne Waasland-Beveren

Klubben har blandt andet haft den tidligere belgiske landsholdsmålmand og en af verdens bedste målmænd, Jean-Marie Pfaff og den ivorianske landsholdsspiller Yaya Touré i truppen.

Fodboldklubber i Belgien
Etableret i 1934
Ophørt i 2010
Yale Law School

Yale Law School er det juridiske fakultet ved Yale University. Det blev etableret i 1824. Med en optagelsesrate på 9,7 % i 2017 er Yale det mest selektive juridisk fakultet i USA.

Referencer

Eksterne henvisninger 

 

Yale University
Etableret i 1824
Sherburne County

Sherburne County er et county i den amerikanske delstat Minnesota. County'et ligger i den centrale del af delstaten og grænser op til Mille Lacs County i nord, Isanti County i nordøst, Anoka County i sydøst, Wright County i sydvest, Stearns County i vest og mod Benton County i nordvest.

Sherburne Countys totale areal er 1.168 km² hvoraf 38 km² er vand. I 2000 havde Sherburne County 64.417 indbyggere. Det administrative centrum er i byen Elk River.

I Sherburne County ligger det meget store kulkraftværk Sherburne County kraftværk.

Sherburne County har fået sit navn efter Moses Sherburne.
 

Counties i Minnesota
Wilkin County

Wilkin County er et county i den amerikanske delstat Minnesota. Wilkin County ligger i den vestlige del af delstaten og grænser op til Clay County i nord, Otter Tail County i øst, Grant County i sydøst og mod Traverse County i syd. Wilkin County grænser også op til delstaten North Dakota i vest.

Wilkin Countys totale areal er 1.947 km², hvoraf 1 km² er vand. I 2000 havde Wilkin County 7.138 indbyggere. Det administrative centrum ligger i byen Breckenridge, som også er største by i countyet. 

Wilkin County blev grundlagt i 1858 med navnet Toombs County opkaldt efter Robert Toombs (1810-85), som senere blev general i Amerikas Konfødererede Stater. Amtet blev omdøbt i 1863 til Andy Jackson County opkaldt efter USAs præsident, Andrew Jackson. I 1868 fik county'et sit nuværende navn, da det blev opkaldt efter oberst Alexander Wilkin.
 

Counties i Minnesota
Yellow Medicine County

Yellow Medicine County er et county i den amerikanske delstat Minnesota. Yellow Medicine County ligger i den sydvestlige del af delstaten og grænser op til Lac qui Parle County i nord, Chippewa County i nordøst, Renville County i øst, Redwood County i sydøst, Lyon County i syd og mod Lincoln County i sydvest. Der er grænse mod delstaten South Dakota i vest.

Yellow Medicine Countys totale areal er 1.977 km², hvoraf 14 km² er vand. I 2000 havde Yellow Medicine County 11.080 indbyggere. Det administrative centrum  ligger i byen Granite Falls. 

Yellow Medicine County har fået sit navn efter floden Yellow Medicine River, der løber igennem county'et.
  

Counties i Minnesota
Roseau County

Roseau County er et county i den nordvestlige del af den amerikanske delstat Minnesota med grænser til Lake of the Woods County i øst, Beltrami County i sydøst, Marshall County i syd og mod Kittson County i vest. Mod nord er der grænse til Canada.

Roseau Countys totale areal er 4.306 km², hvoraf 41 km² er vand. I 2000 havde Roseau County 16.338 indbyggere. Administrativt centrum ligger i byen Roseau. 

Roseau County har fået sit navn efter floden Roseau River og søen Roseau Lake. 
 

Counties i Minnesota
Rice County (Minnesota)

Rice County er et county i den amerikanske delstat Minnesota. Rice County ligger i den sydøstlige del af delstaten og grænser op til Dakota County i nordøst, Goodhue County i øst, Dodge County i sydøst, Steele County i syd, Waseca County i sydvest, Le Sueur County i vest og mod Scott County i nordvest.

Rice Countys totale areal er 1.337 km², hvoraf 48 km² er vand. I 2000 havde Rice County 56.665 indbyggere. Administrativt centrum er i byen Faribault som også er county'ets største by.

Rice County har fået sit navn efter senator Henry Mower Rice.
  

Counties i Minnesota
Bundesautobahn 2

Bundesautobahn 2 eller A 2 er en motorvej i Tyskland. Den forbinder Ruhr-distriktet med Berlin. Den kaldes også Warschauer Allee.

Eksterne henvisninger 

Motorveje i Tyskland
Angela Sommer-Bodenburg

Angela Sommer-Bodenburg (født 18. december 1948 i Reinbek, Tyskland) er en tysk forfatter, kendt blandt andet for bogserien om "Den lille vampyr".

Angela Sommer-Bodenburg har boet i USA siden 1992, sammen med sin mand.

Udvalgt bibliografi 
Den lille vampyr-serien
 Den lille vampyr møder Anton (1984) (org. Der Kleine Vampir, 1979)
 Den lille vampyr flytter (1984) (org. Der kleine Vampir zieht um, 1980)
 Den lille vampyr på rejse (1985) (org. Der Kleine Vampir verreist, 1982)
 Den lille vampyr på landet (1985) (org. Der Kleine Vampir auf dem Bauernhof, 1983)
 Den lille vampyr og den store kærlighed (1986) (org. Der Kleine Vampir und die grosse Liebe, )
 Den lille vampyr i fare (1986) (org. Der Kleine Vampir in Gefahr, 1985)
 Den lille vampyr i Jammerdalen (1987) (org. Der Kleine Vampir im Jammertal, 1986)
 Den lille vampyr læser højt (1989) (org. Der Kleine Vampir liest vor, 1988)

Filmatiseringer 
I 2000 udkom spillefilmen Min ven vampyren instrueret af Uli Edel og i 2017 animationsfilmen Den lille vampyr, instrueret af Richard Claus og Karsten Kiilerich.

Eksterne henvisninger 
 
 

Børnebogsforfattere fra Tyskland
Bundesautobahn 3

Bundesautobahn 3 eller A 3 er en motorvej i Tyskland. Den går diagonalt gennem landet og forbinder Holland og Østrig. Det er den næstlængste motorvejsstrækning efter A 7.

Eksterne henvisninger 

Motorveje i Tyskland
Køkkenrulle

En køkkenrulle er en rulle papir med sugeevne, som bl.a. bruges, tørre op med når man har spildt noget eller som serviet. Køkkenrullens sugeevne afhænger af kvaliteten. Køkkenrullen blev tidligere kaldt papirhåndklæde, den blev opfundet i USA i 1907, da man opdagede, at bakterier trivedes i de stofservietter, som man gentagne gange benyttede sig af. Med køkkenrullen havde man råd til at smide servietten ud efter brug.

Eksterne henvisninger 
 Køkkenrullens historie

Se også 

Rengøringsartikler
Papir
Bogan



Historie 
Forlaget Bogan blev grundlagt i Aarhus i 1974 af Evan Bogan. Den første bog udgivet på forlaget var Ole Schierbecks Dødsdømt, der udkom den 6. december. Danmark var ramt af økonomisk krise, og blandt kolleger ansås tidspunktet for at være dødsdømt. Men forlæggeren, Evan Bogan, anså tidspunktet anderledes – han så det som et tidspunkt, hvor konkurrencen var lig nul. Siden har Bogan udgivet mere end 300 titler.

I 2004 blev Bogan en del af Forlaget Hovedland, men Bogan fungerer i dag stadig som et selvstændigt forlag med egne udgivelser.

Udgivelser 
Bogans program er vidt spændende, og Bogan har udgivet alt fra bøger om devaer til til supersælgeren Mega Pruttebogen. Udgivelserne lægger sig hovedsageligt inden for områderne alternativ behandling, metafysik & mystik og krop & sind, men forlaget har også udgivet blandt andet rejsebøger og biografier og forlaget har desuden flere historiske udgivelser på programmet. Folaget Bogan har haft stor succes med udgivelserne Ryd op i dit rod, Glem ikke de små ting og Vær god ved dig selv.

Referencer 
http://hovedland.dk/bogan/

Forlag fra Danmark
Låg

Et låg er et lukke på forskellige beholdere. Låg kan ligge løst eller sidde fast. Det gælder især for medicin- og kemikaliebeholdere samt flasker, som af sikkerhedshensyn er svære at åbne. Det har den ulempe, at ældre og svagelige kan have svært ved at åbne dem.

Typer af låg 
 Skruelåg
 Grydelåg
 Hængsellåg
 Kistelåg
 Kapsel
 Prop

Eksterne henvisninger 
 Låg i Den danske ordbog

Beholdere
Indpakning
Bundesautobahn 4

Bundesautobahn 4 eller A 4 er en motorvej i Tyskland. Den er ikke komplet, da der mangler et stykke mellem Krombach og Kirchheimer Dreieck. Europavej E40, som følger vejen fra Aachen, er derimod omledet af andre hovedveje og motorveje. Der har længe været planer om at færdiggøre strækningen, men der er endnu ikke taget politisk beslutning om dette.

Eksterne henvisninger 

Motorveje i Tyskland